als_Latn dik_Latn sag_Latn
Një qendër rezidenciale për personat e komunitetit LGBTI, të cilët janë të pastrehë, që kanë pësuar dhunë për shkak të orientimit apo që jetojnë në ambiente të pasigurta u hap të enjten në Tiranë.
Qendra me emrin “Streha” është një projekt i dy organizatave për të drejtat e komunitetit gay,Alenaca LGBT dhe ProLGBT. Ajo do t’u ofrojë atyre strehim të përkohshëm (deri në 6 muaj) dhe shërbime, duke përfshirë edhe trajnime për aftësitë e tyre, mundësi të formimit profesional dhe mbështetje psiko –sociale.
Kjo është qendra e parë e këtij llogji për individët LBGTI në rajonin e Ballkanit dhe e para në Europën Lindore.
Kiristi Pinderi, drejtor ekzekutiv i “PRO LGBT” dhe Xheni Karaj, drejtore e “Aleanca LGBT” drejtuan inagurimin e “Strehës”. Edhe mbështetës të tjerë morën pjesë, përfshirë Ministrin e Mirëqënies Sociale dhe Rinisë, Erion Veliaj, Ambasadori Britanik Nicholas Cannon OBE, zëvendësambasadori amerikan, Henry V. Jardine dhe drejtori i programit USAID Albania, Clare Masson.
Pinderi i tha “LGBTQ Nation” se dhuna në rrugë kundër komunitetit LGBTI, në mjediset familjare, shkolla e hapësira të tjera e bën “Strehën” një shërbim të nevojshëm.
Karaj shtoi se tani njerëzit LGBTI kanë një zgjidhje të re sa herë ndihen në rrezik. Vitin e kaluar Shqipëria e futi në Kodin Penal urrejtjen për shkak të orientimit seksual apo identitetit gjinor, duke e konsideruar krim të ngjashëm me urrejtjen për shkak të gjinisë, racës, etnisë, besimit fetar, paaftësisë etj.
Qeveria shqiptare ka rënë gjithashtu dakord të ndryshojë Kodin e Familjes për të lejuar bashkëjetesën mes personave të të njëjtit seks dhe pritet ta votojë pa opozitën.
Burimi: Lapsi.al
als_Latn als_Latn als_Latn als_Latn als_Latn als_Latn als_Latn est_Latn